b'\n_START_ARTICLE_\nHan-kiinalaiset\n_START_SECTION_\nV\xc3\xa4est\xc3\xb6m\xc3\xa4\xc3\xa4r\xc3\xa4\n_START_PARAGRAPH_\n1600-luvun puoliv\xc3\xa4liss\xc3\xa4 Kiinan asukasluku oli noin 200 miljoonaa ja heist\xc3\xa4 suurin osa oli han-kiinalaisia. Vuoden 1953 v\xc3\xa4est\xc3\xb6nlaskennassa heit\xc3\xa4 oli 547 miljoonaa, tai 93,9\xc2\xa0% maan koko v\xc3\xa4est\xc3\xb6st\xc3\xa4. V\xc3\xa4est\xc3\xb6nlaskennoissa vuosina 1990 ja 2000 heit\xc3\xa4 oli 1,04 ja 1,16 miljardia, tai 91,99\xc2\xa0% ja 91,59\xc2\xa0% Kiinan kansantasavallan koko v\xc3\xa4est\xc3\xb6st\xc3\xa4. Vuonna 2008 he muodostivat arviolta 97\xc2\xa0% Taiwanin 23 miljoonasta asukkaasta. Kiinan ja Taiwanin ulkopuolella han-kiinalaisia asui 1800-luvun lopussa noin 4 miljoonaa. Vuonna 2006 heit\xc3\xa4 oli jo 40 miljoonaa. Kiinan ja Taiwanin ulkopuolella suhteellisesti suurimman osan v\xc3\xa4est\xc3\xb6st\xc3\xa4 han-kiinalaiset muodostivat Singaporessa, jossa oli vuonna 2005 4,27 miljoonaa asukasta ja heist\xc3\xa4 2,68 miljoonaa oli kiinalaisia. Aasian ulkopuolella suurin kiinalaisryhm\xc3\xa4 ovat amerikankiinalaiset Yhdysvalloissa, jossa heit\xc3\xa4 oli vuonna 2005 noin 3,38 miljoonaa.'